Լուիս Մուրիել

Լուիս Մուրիել (իսպ.՝ Luis Muriel, ապրիլի 16, 1991(1991-04-16), Santo Tomás, Անտլանտիկո, Կոլումբիա), կոլումբիացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Կոլումբիայի ազգային հավաքականի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Դեպորտիվո Կալի ===
Պրոֆեսիոնալ ֆուտբոլիստի կարիերան Մուրիելը սկսել է Դեպորտիվո Կալիում։ Իր պրոֆեսիոնալ դեբյուտը նշեց 2009 թվականի հուլիսի 12-ին՝ Էնվիգադոյի դեմ խաղում։ Իր առաջին գոլը խփեց 2010 թվականի մարտի 4-ին՝ Կուկուտա Դեպորտիվոյի դեմ խաղում։ Մարտի 7-ին Մուրիելը տրեբլ ձևակերպեց Օնսե Կալդասի դեմ խաղում։ Ապրիլի 18-ին՝ Կորտուլուայի դեմ խաղում նա դարձավ 2 գոլի և 2 գոլային փոխանցման հեղինակ՝ օգնելով իր թիմին հաղթել 5-3 հաշվով։ Դեպորտիվոյի առաջին թիմի կազմում Մուրիելը անցկացրեց 11 հանդիպում՝ դառնալով 9 գոլի և 5 գոլային փոխանցման հեղինակ։


=== Ուդինեզե ===
2010 թվականի մայիսի 30-ին Մուրիելը 1․5 միլիոն եվրոյի դիմաց տեղափոխվեց Ուդինեզե։ Հուլիսի 12-ին նա վարձավճարով միացավ Գրանադային։ Իր դեբյուտը ակումբի կազմում նշեց 2010 թվականի սեպտեմբերի 1-ին՝ Իսպանիայի գավաթի Ալբասետեի դեմ խաղում։ Առաջին հանդիպումը առաջնությունում անցկացրեց հոկտեմբերի 30-ին՝ Խերեսի դեմ խաղում։ Իր առաջին և միակ հանդիպումը թիմի մեկնարկային կազմում անցկացրեց 2011 թվականի հունվարի 16-ին՝ Էլչեի դեմ խաղում։ Գրանադայի կազմում Մուրիելը անցկացրեց 7 հանդիպում՝ օգնելով թիմին 35 տարվա մեջ առաջին անգամ տեղափոխվել Լա Լիգա։
2011 թվականի ամռանը Մուրիելը վարձավճարով տեղափոխվեց Լեչե։ Իր դեբյուտը նշեց հոկտեմբերի 27-ին՝ փոխարինման մտնելով Պալերմոյի դեմ խաղում։ Իր առաջին հանդիպումը թիմի մեկնարկային կազմում անցկացրեց նոյեմբերի 6-ին՝ Չեզենայի դեմ խաղում՝ այս խաղում ստանալով 2 դեղին քարտ և հեռացվելով խաղադաշտից։ Իր առաջին գոլը Սերիա A-ում խփեց դեկտեմբերի 3-ին՝ Նապոլիի դեմ խաղում։ 2012 թվականի ապրիլի 7-ին կոլումբիացին 2 գոլի և 1 գոլային փոխանցման հեղինակ դարձավ Ռոմայի դեմ խաղում՝ օգնելով իր թիմին հաղթել 4-2 հաշվով։ Լեչեի կազմում Մուրիելը անցկացրեց 29 հանդիպում՝ դառնալով 7 գոլի և 8 գոլային փոխանցման հեղինակ։
2012-13 մրցաշրջանում Մուրիելը վերադարձավ Ուդինեզե։ Իր դեբյուտը ակումբի կազմում նշեց 2012 թվականի օգոստոսի 25-ին՝ Ֆիորենտինայի դեմ խաղում։ Սեպտեմբերին նա 5 տարով երկարաձգեց իր պայմանագիրը Ուդինեզեի հետ։ Իր առաջին գոլը խփեց դեկտեմբերի 22-ին՝ Ատալանտայի դեմ խաղում։ 2013 թվականի հունվարին Մուրիելը ճանաչվեց Սերիա A-ի տարվա լավագույն երիտասարդ ֆուտբոլիստ՝ Ստեֆան Էլ Շարավիի հետ միասին։ Ապրիլի 14-ին նա դուբլ ձևակերպեց Պարմայի դեմ խաղում, իսկ հանդիպումն ավարտվեց 3-0 հաշվով։ Մայիսի 19-ին կոլումբիացին գոլի և գոլային փոխանցման հեղինակ դարձավ Ինտերի դեմ խաղում՝ օգնելով իր թիմին հաղթել 5-2 հաշվով։ Ուդինեզեի կազմում իր առաջին մրցաշրջանում Մուրիելը անցկացրեց 22 հանդիպում առաջնությունում՝ դառնալով 11 գոլի և 3 գոլային փոխանցման հեղինակ։
Իր առաջին հանդիպումը եվրոպական առաջնություններում Մուրիելը անցկացրեց 2013 թվականի օգոստոսի 1-ին՝ Եվրոպայի Լիգայի որակավորման 3-րդ փուլի Շիրոկի Բրիեգի դեմ խաղում՝ այս խաղում դառնալով դուբլի հեղինակ։ Հոկտեմբերի 30-ին նա գոլի հեղինակ դարձավ Սասուոլոյի դեմ խաղում՝ օգնելով Ուդինեզեին հաղթել 2-1 հաշվով։ 2014 թվականի փետրվարի 16-ին Մուրիելը գոլ խփեց Ջենոայի դեմ խաղում, իսկ հանդիպումն ավարտվեց 3-3 հաշվով։ Շուտով կոլումբիացին կորցրեց լավ մարզավիճակը՝ 2014-15 մրցաշրջանի առաջին 11 խաղերում չկարողանալ խփել ոչ մի գնդակ։ Ուդինեզեի կազմում Մուրիելը անցկացրեց 65 հանդիպում բոլոր մրցաշարերում՝ դառնալով 19 գոլի և 7 գոլային փոխանցման հեղինակ։


=== Սամպդորիա ===
2015 թվականի հունվարի 22-ին Մուրիելը մինչև մրցաշրջանի ավարտը վարձավճարով միացավ Սամպդորիային։ Իր դեբյուտը նշեց փետրվարի 15-ին՝ Կիևոյի դեմ խաղում՝ այս խաղում դառնալով գոլի հեղինակ։ Վարձավճարի ընթացքում Մուրիելը անցկացրեց 16 հանդիպում՝ դառնալով 4 գոլի և 4 գոլային փոխանցման հեղինակ, ինչից հետո լրիվ տրանսֆերով տեղափոխվեց Սամպդորիա՝ կնքելով ակումբի հետ 4 տարվա պայմանագիր։
2015 թվականի օգոստոսի 23-ին Մուրիելը դուբլ ձևակերպեց Կարպիի դեմ խաղում՝ այս խաղում տալով նաև գոլային փոխանցում և օգնելով Սամպդորիային հաղթել 5-2 հաշվով։ 2016 թվականի փետրվարի 3-ին նա գոլի և գոլային փոխանցման հեղինակ դարձավ Տորինոյի դեմ խաղում, իսկ հանդիպումն ավարտվեց 2-2 հաշվով։ Սամպդորիայի կազմում Մուրիելը անցկացրեց 84 հանդիպում՝ դառնալով 24 գոլի և 20 գոլային փոխանցման հեղինակ։


=== Սևիլյա ===
2017 թվականի հուլիսի 11-ին Մուրիելը 5 տարվա պայմանագիր կնքեց Սևիլյայի հետ։ Ակումբը նրա համար վճարեց 20 միլիոն եվրո։ Իր դեբյուտը Սևիլյայի կազմում նշեց օգոստոսի 19-ին՝ Էսպանյոլի դեմ խաղում։ Առաջին հանդիպումը Չեմպիոնների Լիգայում անցկացրեց սեպտեմբերի 13-ին՝ Լիվերպուլի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը Լա Լիգայում խփեց սեպտեմբերի 17-ին՝ Ժիրոնայի դեմ խաղում։ 2018 թվականի հունվարի 20-ին Մուրիելը գոլի և գոլային փոխանցման հեղինակ դարձավ Էսպանյոլի դեմ խաղում՝ օգնելով իր թիմին հաղթել 3-0 հաշվով։ Իր առաջին մրցաշրջանում կոլումբիացին անցկացրեց 46 հանդիպում բոլոր մրցաշարերում՝ դառնալով 9 գոլի ու 4 գոլային փոխանցման հեղինակ և օգնելով իր թիմին դուրս գալ Իսպանիայի գավաթի եզրափակիչ, որտեղ Սևիլյան 5-0 հաշվով պարտվեց Բարսելոնային։
2018 թվականի օգոստոսի 12-ին Մուրիելը թիմի մեկնարկային կազմում խաղադաշտ դուրս եկավ Իսպանիայի սուպերգավաթի Բարսելոնայի դեմ խաղում և գոլային փոխանցում տվեց Պաբլո Սարաբիային, սակայն Սևիլյան պարտվեց 2-1 հաշվով։ Հոկտեմբերի 25-ին կոլումբիացին գոլի և գոլային փոխանցման հեղինակ դարձավ Եվրոպայի Լիգայի խմբային փուլի Ակխիսար Բելեդիեսպորի դեմ խաղում։ Նոյեմբերի 8-ին նա գոլի և գոլային փոխանցման հեղինակ դարձավ նաև Եվրոպայի Լիգայի Ակխիսար Բելեդիեսպորի դեմ երկրորդ խաղում՝ օգնելով իր թիմին հաղթել 3-2 հաշվով։ Սևիլյայի կազմում Մուրիելը անցկացրեց 65 հանդիպում՝ դառնալով 13 գոլի և 7 գոլային փոխանցման հեղինակ։
2019 թվականի հունվարի 2-ին Մուրիելը մինչև մրցաշրջանի ավարտը վարձավճարով միացավ Ֆիորենտինային։ Իր դեբյուտը նշեց հունվարի 13-ին՝ թիմի մեկնարկային կազմում խաղադաշտ դուրս գալով Իտալիայի գավաթի Տորինոյի դեմ խաղում։ Իր առաջին գոլը խփեց հունվարի 20-ին՝ դուբլ ձևակերպելով Սամպդորիայի դեմ խաղում։ Հունվարի 30-ին Մուրիելը գոլի և գոլային փոխանցման հեղինակ դարձավ Իտալիայի գավաթի քառորդ եզրափակչի Ռոմայի դեմ խաղում՝ օգնելով իր թիմին հաղթել 7-1 հաշվով։ Նա գոլի և գոլային փոխանցման հեղինակ դարձավ նաև փետրվարի 27-ին՝ Իտալիայի գավաթի կիսաեզրափակչի Ատալանտայի դեմ խաղում։ Մարտի 10-ին կոլումբիացին գոլ խփեց Լացիոյի դեմ խաղում, իսկ հանդիպումն ավարտվեց 1-1 հաշվով։ Ֆիորենտինայի կազմում Մուրիելը անցկացրեց 23 հանդիպում՝ դառնալով 9 գոլի և 2 գոլային փոխանցման հեղինակ։


=== Ատալանտա ===
2019 թվականի հունիսի 21-ին Մուրիելը 18 միլիոն եվրոյի դիմաց տեղափոխվեց Ատալանտա։


== Միջազգային կարիերա ==

2011 թվականին Մուրիելը Կոլումբիայի կազմում մասնակցեց աշխարհի մինչև 20 տարեկանների առաջնությանը։ Այստեղ նա անցկացրեց 5 հանդիպում՝ դառնալով 4 գոլի հեղինակ, ներառյալ դուբլը Ֆրանսիայի դեմ խաղում։ Կոլումբիան դուրս մնաց քառորդ եզրափակչում՝ 3-1 հաշվով պարտվելով Մեքսիկային։
Իր դեբյուտը Կոլումբիայի ազգային հավաքականի կազմում Մուրիելը նշեց 2012 թվականի հունիսի 10-ին՝ փոխարինման մտնելով Էկվադորի դեմ խաղում։ Իր առաջին գոլը ազգային հավաքականի կազմում խփեց 2013 թվականի փետրվարի 7-ին՝ Գվատեմալայի դեմ խաղում։ Առաջին հանդիպումը հավաքականի մեկնարկային կազմում անցկացրեց 2013 թվականի օգոստոսի 14-ին՝ Սերբիայի դեմ խաղում։ 2014 թվականին Մուրիելը դարձավ այն 7 ֆուտբոլիստներից մեկը, ովքեր դուրս մնացին Կոլումբիայի՝ աշխարհի առաջնության համար վերջնական կազմից։
2015 թվականին Մուրիելը մասնակցեց Կոպա Ամերիկային։ Առաջնությունում նա անցկացրեց ընդամենը 4 րոպե և չիրացրեց 11-մետրանոց հարվածը քառորդ եզրափակչի Արգենտինայի դեմ խաղում, ինչի պատճառով Կոլումբիան դուրս մնաց մրցաշարից։ 2018 թվականի մայիսին Մուրիելը ընդգրկվեց Կոլումբիայի՝ աշխարհի առաջնության համար վերջնական կազմում։ Առաջնությունում նա անցկացրեց 2 հանդիպում, իսկ Կոլումբիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Անգլիային։ Այս անգամ Մուրիելը հաջողությամբ իրացրեց 11-մետրանոցը։
2019 թվականի մայիսի 30-ին Մուրիելը ընդգրկվեց Կոլումբիայի՝ Կոպա Ամերիկայի համար վերջնական կազմում։ Առաջնության առաջին՝ Արգենտինայի դեմ խաղում նա ստացավ ծնկի վնասվածք՝ բաց թողելով մրցաշարի շարունակությունը։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 20-ի դրությամբ


=== Միջազգային վիճակագրություն ===
2019 թվականի օգոստոսի 20-ի դրությամբ


=== Միջազգային գոլեր ===


== Նվաճումներ ==


=== Միջազգային ===
Կոլումբիա Մ20

Տուլոնի առաջնություն. 2011


=== Անհատական ===
Սերիա A-ի տարվա լավագույն երիտասարդ հայտնություն․ 2012


== Ծանոթագրություններ ==


== Արտաքին հղումներ ==
Մուրիելի պաշտոնական Տվիտերի էջը
Մուրիելը transfermarkt-ում
Մուրիելը soccerbase.com-ում
Մուրիելը WhoScored.com կայքում
Մուրիելը Սևիլյայի պաշտոնական կայքում
Մուրիելը Լա Լիգայի պաշտոնական կայքում
Մուրիելը ՈՒԵՖԱ-ի պաշտոնական կայքում
Մուրիելը ՖԻՖԱ-ի պաշտոնական կայքում(չաշխատող հղում)